17 Bala 1 Bathesalonika 4:9, 10. Ke mehlala efe ya dintho tseo re ka di etsang phuthehong yabo rona ho bontsha hore re rata batho ba bang? E ka nna yaba Mokreste mmoho le rona o hloka koloi e ka mo isang dibokeng. Mohlomong moradiwabo rona wa mohlolohadi o hloka motho ya ka mo thusng ho lokisa dintho tse robehileng lapeng la hae. (Jak. 1:27) Ho sa tsotellehe hore na ba hodile hakae, bara le baradibabo rona ba tepelletseng maikutlo ba hloka nako, kgothatso le matshediso a rona. (Liprov. 12:25; Bakol. 4:11) Re fana ka bopaki ba hore re feela re rata “ba amanang le rona tumelong” ha re kgothatsa barababo rona le ho ba thusa ka tsela ya sebele nakong ya mathata.—Bagal. 6:10. “E se eka Modimo a ka etsa hore . . . le be le boikutlo ba kelello bo tshwanang le boo Kreste Jesu a neng a na le bona.”—BAR. 15:5.